Ministerstvo dopravy, pôšt
a telekomunikácií SR
..............................................   
Číslo:       637/M-2003
k číslu : UV-3227/2003

Materiál na rokovanie 		
vlády SR

 Aktualizácia nového projektu výstavby diaľnic a rýchlostných ciest
________________________________________________________

Dodatok

Podnet: 							Obsah materiálu:
V zmysle uznesenia vlády                                                   1.  Návrh uznesenia vlády 
č.904/2002, bod B.1                                                             2.  Alternatívne riešenia
                                                                                                  dokončenia výstavby
                                                                                                  diaľnic a rýchlostných ciest... 
                                                                                             3.  Prílohy – prehľadné situácie

Predkladá:

Pavol Prokopovič
minister dopravy, pôšt
a telekomunikácií SR

Bratislava 11.júna 2003

NÁVRH
UZNESENIE VLÁDY SLOVENSKEJ REPUBLIKY
č. 
z 

k „Aktualizácii nového projektu výstavby diaľnic a rýchlostných ciest“

Číslo materiálu: |
Predkladateľ: | minister dopravy, pôšt a telekomunikácií
Vláda
A. schvaľuje
A.1  aktualizáciu nového projektu výstavby diaľnic a rýchlostných ciest
A.2  alternatívu „1.b“ dokončenia výstavby diaľnic a rýchlostných ciest medzi Bratislavou a Košicami.

B. berie na vedomie

    B.1  návrh výdavkov  na financovanie aktualizovaného nového projektu výstavby diaľnic a rýchlostných ciest v období rokov 2004-2006,  bez zdrojov z fondov EÚ nasledovne:

            v roku 2004.....................   8,500 mld. Sk
                        2005....................   9,735 mld. Sk 
                        2006...................  10,584 mld. Sk.

    B.2 harmonogram začatia a odovzdania stavieb do užívania, uvedených v prílohe tohto uznesenia.

C. ukladá

    ministrovi dopravy, pôšt a telekomunikácií 
      
    C.1 predložiť na rokovanie vlády správu o plnení aktualizovaného nového projektu výstavby diaľnic a rýchlostných ciest
            do 30.júna 2004

Vykoná
          minister dopravy, pôšt a telekomunikácií

    Alternatívne riešenia  dokončenia výstavby diaľnic a rýchlostných ciest 
medzi Bratislavou a Košicami

Úvod

     Aktualizácia nového projektu výstavby diaľnic a rýchlostných ciest obsahuje  harmonogram postupu výstavby do roku 2006. Na obdobie po roku 2006 len naznačuje rozvojové tendencie. 

          Cieľom tohto dodatku je navrhnúť postup na dokončenie výstavby diaľnic a rýchlostných ciest medzi Bratislavou a Košicami. Navrhujeme štyri zásadné alternatívy riešenia pri predpoklade rovnakých výdavkov na ich realizáciu.   

Alternatíva „1.a“ 

      Táto alternatíva navrhuje, že  všetky rozostavané stavby k decembru 2003 budú dokončené a od roku 2004 sa bude prioritne sledovať dokončenie diaľnice D1 v úseku Bratislava – Košice  a rýchlostnej cesty R1 v úseku Trnava – Banská Bystrica súčasne, resp. v rovnakom čase v plnom profile.  V trase rýchlostnej cesty R2 v úseku Zvolen – Košice predpokladáme realizovať len niektoré obchvaty obcí (Tornaľa, Ožďany). V trase diaľnice D3 Hričovské Podhradie – Skalité – štátna hranica SR/PR predpokladáme dokončiť  len    obchvat Čadce a prihraničný úsek  Skalité - štátna hranica SR/PR. 
      Stavby  zahrnuté do alternatívy „1.a“ majú byť dokončené do roku 2012.
      
Alternatíva „1.b“

    Táto alternatíva je identická s alternatívou „1.a“  s tým rozdielom, že predpokladá  financovanie  vybraných úsekov diaľnice D1 v dĺžke 95 km v systéme verejno – súkromného partnerstva od roku 2006. 
     Diaľnica D1 má byť dokončená do roku 2010. Ostatné stavby zahrnuté do alternatívy „1.b“ majú byť dokončené do roku 2012.

Alternatíva „2“

      Navrhuje, že všetky rozostavané stavby k decembru 2003 budú dokončené a od roku 2004 sa bude prioritne sledovať súčasné dokončenie rýchlostných ciest R1 v úseku Trnava – Banská Bystrica v plnom profile a  R2 v úseku Zvolen – Košice v polovičnom profile. V trase diaľnice D1 nebudú začaté úseky Turany–Ivachnová a Prešov západ – Prešov juh v celkovej dĺžke 36 km.
      Stavby  zahrnuté do alternatívy „2“ majú byť dokončené do roku 2012.

Alternatíva „3“

      Navrhuje, že všetky rozostavané stavby k decembru 2003  budú dokončené a od roku 2004 sa bude prioritne sledovať dokončenie tzv. „južného cestného ťahu“ v úseku Bratislava – Nové Zámky – Lučenec v polovičnom profile a rýchlostnej cesty R2 v úseku Lučenec – Košice v polovičnom profile. V trase diaľnice D1 nebudú začaté úseky Vrtižer – Hričovské Podhradie, Turany – Ivachnová, Fričovce – Svinia a Prešov západ – Prešov juh v celkovej dĺžke 62 km. V trase rýchlostnej cesty  R1 v úseku Trnava – Banská Bystrica nebudú začaté úseky Nitra – Malanta – Beladice a Beladice – Tekovské Nemce v celkovej dĺžke 47 km. 
    Stavby  zahrnuté do alternatívy „3“ majú byť dokončené do roku 2012.

A.   Špecifikácie alternatívy „1.a“

     Na  dokončenie rozostavaných stavieb na diaľniciach D1, D2 a D3, rýchlostných cestách R1,  R2  a na diaľničných privádzačoch v Žiline, Košiciach a Kežmarku  je potrebných 30,107 mld. Sk. Z toho na dokončenie stavieb na diaľnici D1   12,200 mld. Sk. 
Prehľad dĺžky siete  diaľnic a rýchlostných ciest a výdavkov je nasledovný:

Diaľnica D1 | | mld. Sk
Dĺžka  úseku | km | výdavky na dokončenie
V prevádzke k decembru 2003 | 231 | 0
Rozostavané úseky k decembru 2003 | 46 | 12,200
Novozačínané úseky od roku 2004 | 130 | 111,600
Spolu: Bratislava – Košice | 407 | 123,800

Rýchlostná cesta R1 | | mld. Sk
Dĺžka  úseku | km | výdavky na dokončenie
V prevádzke k decembru 2003 | 87 | 0
Rozostavané úseky k decembru 2003 | 13 | 2,000
Novozačínané úseky od roku 2004 | 65 | 18,476
Spolu: Trnava – Banská Bystrica | 165 | 20,476

Rýchlostná cesta R2 v polovičnom profile | | mld. Sk
Dĺžka  úseku | km | výdavky na dokončenie
V prevádzke k decembru 2003 | 6 | 0
Rozostavané úseky k decembru 2003 | 11 | 1,100
Novozačínané úseky od roku 2004 | 6 | 1,400
Spolu: | 23 | 2,500

Rekapitulácia výdavkov alternatívy „1.a“

Výdavky na novozačínané úseky D1 od roku 2004 | 111,600 mld. Sk |
Výdavky na novozačínané úseky R1 od roku 2004 | 18,476 mld. Sk |
Výdavky na novozačínané úseky R2 od roku 2004 | 1,400 mld. Sk |
Výdavky na  rozostavané stavby D1, D2, D3, R1, R2, R4 a ostatné | 30,107 mld. Sk |
Výdavky spolu: | 161,583 mld. Sk |

Špecifikácia zdrojov ročných výdavkov
    Navrhujeme nasledovné zdroje :
•	štátny rozpočet, ročné výdavky v intervale 9,614 – 11,949 mld. Sk
•	kohézny fond, ročné výdavky maximálne 5,000 mld. Sk
•	štrukturálny fond, ročné výdavky maximálne do 2,231 mld. Sk
•	výnosy z mýta počnúc rokom 2008, ročné výnosy podľa podkladovej štúdie „Spoplatnenie užívateľov diaľnic na Slovensku formou mýta“ – máj 1999 (mýto pre osobné vozidlo 0,70 Sk/km, pre nákladné vozidlo 2,20 Sk/km)
                                                                                                                            mld. Sk
| 2003 | 2004 | 2005 | 2006 | 2007 | 2008 | 2009 | 2010 | 2011 | 2012
Štátny rozpočet | 8,672 | 9,414 | 9,735 | 10,584 | 9,805 | 8,996 | 10,319 | 11,473 | 10,600 | 11,426
Kohézny fond | 0,328 | 1,370 | 3,216 | 3,500 | 5,000 | 4,700 | 4,700 | 3,209 | 1,500 | 1,439
Štrukturálny fond | 0 | 0,020 | 0,950 | 1,850 | 2,231 | 2,179 | 1,735 | 1,785 | 1,000 | 1,165
Výnosy z mýta | 0 | 0 | 0 | 0 | 0 | 3,100 | 3,500 | 3,900 | 4,000 | 4,100
Spolu | 9,000 | 10,804 | 13,901 | 15,934 | 17,036 | 18,975 | 20,254 | 20,367 | 17,100 | 18,130

     Zdroje v období 2003 – 2012 celkom 161,583 mld. Sk.
     Zo špecifikácie navrhovaných zdrojov ročných výdavkov vyplýva, že stavby alternatívy „1.a“ bude možné dokončiť v roku 2012. Investorská príprava stavieb na ťahu D1 má dobrý základ na začínanie v takých termínoch, aby celý ťah mohol byť dokončený v roku 2012. Na ťahu R1 je príprava v počiatočnom štádiu na úseku Trnava – Tekovské Nemce, preto začatie týchto stavieb uvažujeme až od roku 2007.

B.  Špecifikácie alternatívy „1.b“
   
     Špecifikácia kilometrov a celkových výdavkov na výstavbu je identická s alternatívou „1.a“. Odlišná je špecifikácia zdrojov.

    Táto  alternatíva predpokladá vstup súkromného kapitálu do výstavby vybraných úsekov diaľnice D1 od roku 2006. Ide o tieto úseky: Hričovské Podhradie -Turany – Ivachnová v dĺžke 71 km a Jánovce – Studenec v dĺžke 24 km,  celkom 95 km s celkovými nákladmi 79,544   mld. Sk.

    Štruktúra financovania vybraných úsekov – tieňové mýto. Financovanie dlhovej služby sa predpokladá v kombinácii systému skutočných a tieňových poplatkov. Priama účasť štátu na financovaní výstavby vybraných úsekov diaľnice D1 sa predpokladá vo výške 20% celkových nákladov t.j. 16,000 mld. Sk. Predpokladaná lehota výstavby je od roku 2006 do roku 2010. Pri 20 ročnej koncesii je začiatok dlhovej služby od roku 2011.  Suma nesplatenej „istiny“ v roku 2011  bude  cca 64,000 mld. Sk.   Prvé  ročné platby dlhovej služby dosiahnu cca 3,600 mld. Sk.

Špecifikácia zdrojov ročných výdavkov
mld. Sk
| 2003 | 2004 | 2005 | 2006 | 2007 | 2008 | 2009 | 2010 | 2011 | 2012
Štátny rozpočet | 8,672 | 9,414 | 9,535 | 7,500 | 7,000 | 7,000 | 6,500 | 5,193 | 0,400 | 0,300
Súkromný kapitál | 0 | 0 | 0 | 9,600 | 11,200 | 12,800 | 16,000 | 14,400 | 0 | 0
Kohézny fond | 0,328 | 1,370 | 2,216 | 2,440 | 2,500 | 1,500 | 1,000 | 0 | 0 | 0
Štrukturálny fond | 0 | 0,020 | 0,950 | 1,850 | 2,231 | 2,179 | 1,735 | 1,785 | 1,000 | 1,165
Výnosy z mýta | 0 | 0 | 0 | 0 | 0 | 3,100 | 3,500 | 3,900 | 4,100 | 4,300
Spolu | 9,000 | 10,804 | 12,701 | 21,390 | 22,931 | 26,579 | 28,735 | 25,278 | 5,500 | 5, 770

Dlhová služba | | | | | | | | | 3,600 | 3,500

 Zdroje v období 2003 – 2012 predstavujú celkom 161,583 mld. Sk +7,100 mld. Sk (dlhová služba) t.j.168,683 mld. Sk.
      Predpokladaný harmonogram prípravy koncesie na výstavbu je nasledovný:
-	príprava podkladov k marketingu a tendrovému procesu                           september  2003
-	výber poradenskej spoločnosti (finančný poradca, právny poradca
a technický poradca )                                                                                   október     2003   
-	prezentácia projektu perspektívnym investorom                                         december  2003
-	predkvalifikácia obmedzeného počtu potencionálnych                               marec        2004
účastníkov tendra (short list)
-	vydanie tendrovej dokumentácie uchádzačom                                             jún           2004
-	vyhodnotenie návrhov uchádzačov                                                              december 2004
-	výber víťaza tendra                                                                                       január      2005
-	vyjednávanie a podpis koncesnej zmluvy                                                    máj          2005
-	finančná uzávierka projektu                                                                         september 2005
-	začatie výstavby                                                                                           január 2006

C.  Špecifikácie alternatívy „2“

Diaľnica D1 | | mld. Sk
Dĺžka  úseku | km | výdavky na dokončenie
V prevádzke k decembru 2003 | 231 | 0
Rozostavané úseky k decembru 2003 | 46 | 12,200
Novozačínané úseky od roku 2004 | 94* | 79,351
Spolu: Bratislava – Košice | 371 | 91,551
* na celkové dokončenie ťahu D1 bude chýbať  36 km

Rýchlostná cesta R1 | | mld. Sk
Dĺžka  úseku | km | výdavky na dokončenie
V prevádzke k decembru 2003 | 87 | 0
Rozostavané úseky k decembru 2003 | 13 | 2,000
Novozačínané úseky od roku 2004 | 65 | 15,125
Spolu: Trnava – Banská Bystrica | 165 | 17,125

Rýchlostná cesta R2 v polovičnom profile | | mld. Sk
Dĺžka  úseku | km | výdavky na dokončenie
V prevádzke k decembru 2003 | 6 | 0
Rozostavané úseky k decembru 2003 | 11 | 1,100
Novozačínané úseky od roku 2004 | 186 | 37,000
Spolu: Zvolen – Košice | 203 | 38,100

Rekapitulácia výdavkov alternatívy „2“

Výdavky na novozačínané úseky D1 od roku 2004 | 79,351 mld. Sk |
Výdavky na novozačínané úseky R1 od roku 2004 | 15,125 mld. Sk |
Výdavky na novozačínané úseky R2 od roku 2004 | 37,000 mld. Sk |
Výdavky na  rozostavané stavby D1, D2, D3, R1, R2, R4 a ostatné | 30,107 mld. Sk |
Výdavky spolu: | 161,583 mld. Sk |

Špecifikácia zdrojov ročných výdavkov pre alternatívu „2“ je identická s alternatívou „1.a“. Z toho vyplýva, že stavby alternatívy „2“ bude možné dokončiť do roku 2012.  Investorská príprava stavieb na ťahu R2 je len v počiatočnom štádiu, preto stavby tohto úseku navrhujeme na začatie až po roku 2007.

D.   Špecifikácie alternatívy „3“

Diaľnica D1 | | mld. Sk
Dĺžka  úseku | km | výdavky na dokončenie
V prevádzke k decembru 2003 | 231 | 0
Rozostavané úseky k decembru 2003 | 46 | 12,200
Novozačínané úseky od roku 2004 | 68* | 48,286
Spolu: Bratislava – Košice | 345 | 60,486
* na celkové dokončenie ťahu D1 bude chýbať  62 km

Rýchlostná cesta R1 | | mld. Sk
Dĺžka  úseku | km | výdavky na dokončenie
V prevádzke k decembru 2003 | 87 | 0
Rozostavané úseky k decembru 2003 | 13 | 2,000
Novozačínané úseky od roku 2004 | 18* | 5,050
Spolu: Trnava – Banská Bystrica | 118 | 7,050
*na celkové dokončenie ťahu R1 bude chýbať  47 km

Rýchlostná cesta R2 v polovičnom profile | | mld. Sk
Dĺžka  úseku | km | výdavky na dokončenie
V prevádzke k decembru 2003 | 6 | 0
Rozostavané úseky k decembru 2003 | 11 | 1,100
Novozačínané úseky od roku 2004 | 131 | 28,740
Spolu: Lučenec – Košice | 148 | 29,840

Južný cestný ťah | | mld. Sk
Dĺžka  úseku | km | výdavky na dokončenie
V prevádzke k decembru 2003 | 0 | 0
Rozostavané úseky k decembru 2003 | 0 | 0
Novozačínané úseky od roku 2004 | 234 | 49,400
Spolu: Bratislava – Lučenec | 234 | 49,400

Rekapitulácia výdavkov alternatívy „3“

Výdavky na novozačínané úseky D1 od roku 2004 | 48,286 mld. Sk |
Výdavky na novozačínané úseky R1 od roku 2004 | 5,050 mld. Sk |
Výdavky na novozačínané úseky R2 od roku 2004 | 28,740 mld. Sk |
Južný cestný ťah | 49,400 mld. Sk |
Výdavky na rozostavané stavby D1, D2, D3, R1, R2, R4 a ostatné | 30,107 mld. Sk |
Výdavky spolu: | 161,583 mld. Sk |

    Špecifikácia zdrojov ročných výdavkov pre alternatívu „3“ je identická s alternatívou „1.a“. Investorská príprava stavieb južného cestného ťahu – s výnimkou úseku Dunajská Streda – Nové Zámky je len v polohe technickej štúdie. Preto začatie prevážnej väčšiny stavieb úseku Bratislava – Lučenec bude možné až po roku 2007.

D. Záver

     Základy alternatív „1.a“ a „1.b“  tvorí Nový projekt výstavby diaľnic a rýchlostných ciest, schválený uznesením vlády č. 162/2001 a jeho aktualizácia.  V plnej miere rešpektuje prípravu výstavby dopravne najzaťaženejších úsekov cestnej siete.  Jednotlivé stavby spĺňajú kritérium ekonomickej efektívnosti pre konkrétny typ komunikácie  t.j. diaľnica alebo rýchlostná cesta.  Rozhodujúca časť stavieb spĺňa aj kritériá pre financovanie z fondov EÚ. 

     K alternatíve „2“ treba poznamenať, že dopravné zaťaženie na ťahu R2 podľa sčítania dopravy z roku 2000 je výrazne nižšie  ako na ešte nevybudovaných úsekoch diaľnice D1. Preto úvahy o budovaní  rýchlostnej cesty R2 v plnom profile nemajú reálne ekonomické odôvodnenie. V kontexte  prebiehajúcej investorskej prípravy treba konštatovať, že  na rýchlostnej ceste R2 v úseku Zvolen – Lučenec je k dispozícii len technická štúdia. 

    Alternatíva „3“ ukazuje, že preferovanie južného cestného ťahu povedie k triešteniu postupov tak na diaľnici D1, ako aj na rýchlostnej ceste R1. Investorská príprava stavieb na južnom cestnom ťahu v úseku  Bratislava – Lučenec je len v počiatočnom štádiu, preto začatie stavieb tohto úseku prichádza do úvahy až po roku 2007. Výnimku tvorí úsek Dunajská Streda – Nové Zámky, kde je ukončený proces posudzovania z hľadiska vplyvov na životné prostredie. Treba uviesť, že záverečná správa štúdie južného cestného ťahu vypracovanej v programe PHARE, neodporúča  z ekonomických a dopravno-inžinierskych dôvodov budovať cestný ťah ako celok. 

      Z porovnania alternatív možných postupov vyplýva, že najúčinnejším riešením na vybudovanie diaľničného spojenia na ťahu východ – západ  je alternatíva „1.a “ alebo „1.b“.   Alternatíva „1.b“ dáva možnosti na skrátenie lehoty výstavby diaľnice D1 do roku 2010. Doterajší postup výstavby a investorská príprava chýbajúcich úsekov  diaľnice D1 predurčujú, že vysokokapacitnú komunikáciu s najvyšším komfortom medzi Bratislavou a Košicami sa dá realizovať v najkratšom čase a pri prijateľných ukazovateľoch ekonomickej efektívnosti len na tomto ťahu.